कहा- भ्रष्टाचार का गढ़ बना राजस्थान; MLA-एसपी सब साथ मिले हुए हैं
राजस्थान विधानसभा चुनाव में अब कुछ माह का समय बचा है। इससे पहले बीजेपी राजस्थान सरकार को भ्रष्टाचार, पेपरलीक, रेप सहित अन्य मुद्दों पर घेर रही है। केंद्रीय मंत्री कैलाश चौधरी ने मीडिया से बातचीत करते हुए कहा कि राजस्थान देश में रेप, भ्रष्टाचार में
राजस्थान विधानसभा चुनाव में अब कुछ माह का समय बचा है। इससे पहले बीजेपी राजस्थान सरकार को भ्रष्टाचार, पेपर लीक, रेप सहित अन्य मुद्दों पर घेर रही है। केंद्रीय कृषि एवं किसान कल्याण राज्य मंत्री कैलाश चौधरी ने मीडिया से बातचीत करते हुए कहा कि राजस्थान देश में रेप, भ्रष्टाचार में नंबर वन पर है। कानून व्यवस्था पूरी तरीके से बिगड़ गई है।
मंत्री ने स्थानीय विधायक पर आरोप लगाते हुए कहा कि बाड़मेर विधायक जमीन माफिया, बायतु विधायक रिफाइनरी माफिया व अन्य विधायक बजरी माफिया बने हुए हैं।
दरअसल, बीजेपी ने सोमवार को पूरे राजस्थान के सभी जिलों में प्रेसवार्ता कर गहलोत सरकार की नाकामियों गिनाते हुए गंभीर आरोप लगाए हैं। मंत्री ने कहा कि देश में रेप, पेपर लीक, दलित अत्याचार, भ्रष्टाचार में राजस्थान एक नंबर पर है।
राजस्थान में अपराधों में दस गुना इजाफा हुआ है। किसानों से जो वादे किए वह पूरे नहीं किए। बीते 5 साल में राजस्थान में 10 लाख से ज्यादा अपराध हो चुके हैं। राजस्थान में जल जीवन मिशन में 20 हजार करोड़ रुपए का घोटाला किया गया। 10 हजार करोड़ की खान को 5 हजार करोड़ में बेच दिया गया।
केंद्रीय मंत्री ने कहा- राजस्थान में भ्रष्टाचार का आलम है। 
केंद्रीय मंत्री कैलाश चौधरी ने प्रेस वार्ता कर सीएम अशोक गहलोत और विधायकों पर भ्रष्टाचार का आरोप लगाया है। मंत्री ने कहा कि बाड़मेर हो या पूरा राजस्थान, सब जगह भ्रष्टाचार का आलम है। इसी का परिणाम है कि पाटोदी पंचायत समिति के सदस्यों को मीटिंग का कहकर ले गए और बीते एक माह से बंधक बनाकर रखा हुआ है।
बीजेपी के सदस्य कांग्रेस को मत नहीं देना चाहते हैं। इसके बावजूद उनको बंधक बनाया हुआ है। बीजेपी के महिला पंचायत समिति सदस्य को बंधक बना दिया। बुजुर्ग मां के तीन बेटे दिल्ली में आकर मुझसे मिले और रोने लगे। कहा कि एक माह हो गया है लेकिन हमें हमारी मां से मिलने नहीं दे रहे हैं। पता नहीं हमारी मां के क्या हाल होंगे। तीनों बेटे राष्ट्रीय महिला आयोग के पास भी गए हैं।
कहा- बाड़मेर विधायक जमीन माफिया, बायतु विधायक रिफाइनरी माफिया, अन्य विधायक बजरी माफिया
कैलाश चौधरी ने आरोप लगाते हुए कहा कि बाड़मेर के विधायक जमीन माफिया बने हुए हैं। बायतु का विधायक रिफाइनरी माफिया और अन्य विधायक बजरी माफिया बने हुए हैं। ऐसा भ्रष्टाचार का खेल मैंने राजस्थान और बाड़मेर में पहले कभी नहीं देखा है।
बायतु विधायक गुडागर्दी करने पर उतरे
मंत्री कैलाश चौधरी ने आरोप लगाया कि महिला आयोग की सदस्य बाड़मेर आने वाली थी। उससे पहले जसोल रिसोर्ट में जो घटनाक्रम हुआ उसमें रक्षक ही भक्षक बन गए हैं।
मंत्री ने बायतु विधायक हरीश चौधरी पर गुड़ागर्दी का आरोप लगा कहा कि बीजेपी पंचायत समिति सदस्य कंकुदेवी के दो पुत्रों को पुलिस की मौजूदगी में किडनैप करके ले जाते हैं। मेरी उस समय पर प्रधान की पति से फोन पर बात चल रही थी और कह रहे है कि हमें मारा जा रहा है।
मंत्री ने कहा- बाड़मेर एसपी एक नंबर का भ्रष्ट 
मंत्री कैलाश चौधरी ने बाड़मेर पुलिस प्रशासन पर आरोप लगाते हुए कहा कि इस घटना से लगता है कि पुलिस प्रशासन भी पंगु बना हुआ है। यहां का एसपी एक नंबर का भ्रष्ट है। एसपी खुद उससे मिला हुआ है और पैसे खाए हुए हैं।
उसकी वजह से आज सदस्य के दो बेटों को उठाकर ले गए। मंत्री ने कहा कि मुझे दुख हो रहा है कि उस मेरा फोन पर बात हो रही थी पूरा घटनाक्रम में सुन रहा था। मेरे हाथ नहीं पहुंच रहे थे कि मैं उनको कैसे पकड़ लूं। पुलिस वहां पर मौजूद थी। सरकार और यहां के एसपी के निर्देश पर पूरा घटनाक्रम हुआ।